ตร.นครพนม ส่งศพหนุ่ม 29 ปีถูกทหารอุ้มไปซ้อมจนตายชันสูตร เร่งสอบสวนเพิ่ม
ตร.นครพนมเร่งสอบปมพ่อแม่ร้องทหารกักตัวซ้อมลูกชายตาย 1 สาหัส 1 จนพ่อต้องพาญาติบุกฐานขอตัวลูกชายส่งรักษาทัน โดยได้ส่งศพไปชันสูตรหาสาเหตุการตายเพิ่ม ส่วนน้องชายสาหัส ซี่โครงหัก 2 ซี่กรณี นายนิวัฒน์ ซ้ายซา อายุ 59 ปี และ นางป่าน ซ้ายซา อายุ 56 ปี สองสามีภรรยา ชาวบ้านยางคำ ต.อุ่มเหม้า อ.ธาตุพนม จ.นครพนม เข้าแจ้งความร้องทุกข์ต่อพนักงานสอบสวน สภ.ธาตุพนม เมื่อวันที่ 18 เมษายน 2563 ที่ผ่านมา และร้องเรียนขอความเป็นธรรมผ่านสื่อ เพื่อเอาผิดกลุ่มชายอ้างเป็นทหารชุดปราบปรามยาเสพติด บุกอุ้มเอาตัวลูกชาย 2 พี่น้อง ที่อยู่ในกระท่อมนาท้ายหมู่บ้าน ในเขตพื้นที่ บ้านยางคำ ต.อุ่มเหม้า อ.ธาตุพนม จ.นครพนม ก่อนหายตัวปริศนาต่อมาทราบว่า นายยุทธนา ซ้ายซา หรือด่อน อายุ 33 ปี ลูกชายคนโต ถูกทำร้ายร่างกาย และส่งตัวไปรักษาที่โรงพยาบาลสมเด็จพระยุพราชธาตุพนม และเสียชีวิตปริศนาในเวลาต่อมา ส่วนลูกชายอีกคน คือ นายณัฐพงษ์ ซ้ายซา หรือแดง อายุ 29 ปี ถูกนำไปกักตัวไว้ที่ฐานปฏิบัติการทหารชุดเฉพาะกิจปราบปรามยาเสพติดภาคอีสาน ที่ขอใช้พื้นที่บางส่วนของวัดกัณตะศิลาวาส ต.ฝั่งแดง อ.ธาตุพนม เป็นฐานปฏิบัติการภายหลังช่วงเย็นที่ผ่านมา พ่อแม่ของผู้เสียหายทั้ง 2 ราย ได้พาญาติบุกเข้าไปยังฐานปฏิบัติการของหน่วยทหารชุดปฏิบัติการปราบปรามยาเสพติด ที่อยู่ห่างจากหมู่บ้านเกิดเหตุประมาณ 7 กิโลเมตร เพื่อไปทวงถาม ติดตามเอาตัวลูกชายคนที่ 2 กลับคืน โดยทางเจ้าหน้าที่ทหารพยายามยื้อ อ้างว่าทั้ง 2 คนเสพยาเสพติด ทั้งที่ไม่ยอมนำส่งไปดำเนินคดี ใช้เวลานานเกือบ 2 ชั่วโมง จึงยอมปล่อยตัวลูกชายของผู้เสียหายออกมาในสภาพถูกทำร้ายร่างกายจากการซ้อม และนำตัวส่งไปตรวจที่ รพ.สมเด็จพระยุพราชธาตุพนม เบื้องต้นผลตรวจแพทย์ระบุกระดูกซี่โครงหัก 2 ซี่ และมีบาดแผลถูกทำร้ายฟกช้ำทั่วร่างกาย อยู่ระหว่างการตรวจรักษาเมื่อวันที่ 19 เม.ย. 2563 ผู้สื่อข่าวรายงานว่า ที่ จ.นครพนม ความคืบหน้าล่าสุด ในส่วนของการดำเนินคดีของตำรวจ พ.ต.อ.ศรีนคร นัยวัฒน์ ผกก.สภ.ธาตุพนม ได้ประสานตำรวจเจ้าของคดีเร่งสอบสวนรวบรวมพยานหลักฐาน พร้อมนำศพผู้เสียชีวิต คือ นายยุทธนา ส่งไปชันสูตรหาสาเหตุการเสียชีวิตโดยละเอียดที่สถาบันนิติเวช จ.ขอนแก่น เพื่อนำหลักฐานมาประกอบกับผลตรวจร่างกายของน้องชายอีกคน เพื่อดำเนินคดีเอาผิดกับผู้ก่อเหตุ คาดว่าจะใช้เวลาประมาณ 1 สัปดาห์ รอผลตรวจชันสูตร จะสามารถสรุปพยานหลักฐาน เอาผิดกับกลุ่มบุคคลที่ก่อเหตุได้นางป่าน ระบุว่า หลังเข้าแจ้งความที่ สภ.ธาตุพนม เพื่อขอให้ตำรวจเร่งสอบสวนหาทางเอาผิดกับกลุ่มคนร้าย ที่อ้างเป็นทหารชุดปราบปรามยาเสพติด ที่บุกไปอุ้มนำลูกชายทั้ง 2 คนจากกระท่อมนาท้ายหมู่บ้าน ห่างจากบ้านตนประมาณ 1 กิโลเมตร เพื่อนำไปกักตัวซ้อมที่ฐานปฏิบัติการในวัด เขต ต.ฝั่งแดง อ.ธาตุพนม จ.นครพนม จนกระทั่งลูกชายคนโตบาดเจ็บและเสียชีวิต ส่วนลูกชายอีกคนบาดเจ็บสาหัส โดยเหตุการณ์ในครั้งนี้ตนรับไม่ได้ ถือว่าโหดเหี้ยมมากแม่ของหนุ่มเสียชีวิต กล่าวต่อว่า ถึงจะบอกว่าลูกชายทั้ง 2 คนมีความผิดฐานเสพยาเสพติด แต่บ้านเมืองมีกฎหมาย ไม่ยอมนำส่งตำรวจดำเนินคดี ใช้วิธีซ้อมสุดเถื่อน หนักสุดลูกชายคนโตถึงตาย ส่วนอีกคนบาดเจ็บ จนต้องบุกไปทวงถามเอาตัวลูกชายคนที่สองกลับมารักษาตัวทั้งที่บาดเจ็บสาหัส ถูกซ้อมตั้งแต่คืนวันที่ 17 เมษายน 2563 จนถึงช่วงเย็นวันที่ 18 เมษายน 2563 ยังไม่ส่งไปรักษาจนเกิดเรื่อง ไปทวงถามถึงยอมส่งตัวคืน และส่งไปรักษาที่โรงพยาบาล ผลตรวจซี่โครงหัก 2 ซี่บิดาของผู้เสียชีวิต กล่าวว่า จากการสอบถามลูกชายกล่าวอ้างว่า ทั้ง 2 คน ถูกทหารซ้อมสุดโหด ทั้งเตะทั้งตีสารพัดจนพี่ชายสลบ และนำส่งโรงพยาบาลจนเสียชีวิต โดยให้เหตุผลว่าทำผิดเสพยาบ้า ตนในฐานะเป็นพ่อ ยอมรับการกระทำของลูก บ้านเมืองมีกฎหมาย ทำผิดต้องรับผิดตามกฎหมาย รับได้ ไม่ใช่มาทำร้ายจนตาย มันโหดร้ายเกินไป ฝากถึงหน่วยงานทหาร ผู้มีอำนาจ ตรวจสอบช่วยเหลือ ตนยืนยันจะเอาผิดให้ถึงที่สุด.
ตร.นครพนมเร่งสอบปมพ่อแม่ร้องทหารกักตัวซ้อมลูกชายตาย 1 สาหัส 1 จนพ่อต้องพาญาติบุกฐานขอตัวลูกชายส่งรักษาทัน โดยได้ส่งศพไปชันสูตรหาสาเหตุการตายเพิ่ม ส่วนน้องชายสาหัส ซี่โครงหัก 2 ซี่ 
ลูกถูกอุ้ม,ทหารอุ้ม,ทหารรุมซ้อม,นครพนม,สภ.ธาตุพนม,เสพยาบ้า,ชันสูตรศพ,ข่าวทั่วไป